Когато избухването на война в югоизточната част на континента между Руската и Османската империя става очевидно неизбежно финландският Ландтаг (парламентът на Великото финландско княжество) гласува за формирането на финландски войскови подразделения с разбирането от страна на народните представители, че в духа на либералните реформи на цар Александър II, ако Финландия засвидетелства подкрепата си за имперската политика и верноподанически сподели част от товара на предстоящата война, то това ще благоприятства за увеличаване на автономията и правомощията на финландските власти. Отново са мобилизирани наборниците и са формирани финландски подразделения. Те не вземат участие във войната. Единственото финландско военно подразделение, което участва Трети стрелкови Фински лейбгвардейски батальон, наричан също "Финландска гвардия". Батальонът взема активно участие в Битката при Горни Дъбник, където сред ранените е и неговият командир Георгий Эдуардович Рамзай (шведско-фински дворянин от шотландски произход, рождено име на шведски Георг Едвард Рамси – "Georg Edvard Ramsay").